ఐదేళ్లలో 6.33 లక్షల మందికి శిక్షణ న్యూఢిల్లీ, జనవరి 5: దేశంలో రైతులు ఎక్కువ. కానీ అందరికీ వ్యవసాయంలో సరైన మెళకువలు లేవు. ఏదో సంప్రదాయ పద్ధతుల్లో సాగు చేస్తుంటారుకాని.. ఎక్కువ మంది ఆధునిక పద్ధతులను అందిపుచ్చుకోరు. ఆధునిక పద్ధతులవల్ల పెట్టుబడితో అధిక లాభాలు వస్తాయ ని తెలిసినా.. ఎక్కువ మంది పట్టించుకోరు. దీంతో కేంద్రం రంగంలోకి దిగింది. రైతులను కేవలం రైతులుగానే ఉంచకుండా వారిని సాగు నిపుణులుగా చేయాలని నిర్ణయించింది. ఇందు కోసం 2016-17 ఆర్థిక సంవత్సరానికి రూ.3.5కోట్లు కేటాయించింది. అయిదేళ్లలో 6.33లక్షల మందిని సాగు నిపుణులుగా తయారుచేయాలని లక్ష్యంగా పెట్టుకుంది. 2015లో ప్రారంభించిన జాతీయ నైపుణ్యాభివృద్ధి పథకంలో భాగంగా రైతులను నిపుణులుగా తీర్చిదిద్దాలని సంకల్పించింది. ఈ నెల నుంచే శిక్షణ కార్యక్రమాలు ప్రారంభంకానున్నాయి. ‘‘రైతులకు రెట్టింపు ఆదాయం రావాలన్నది మాలక్ష్యం. దీన్ని సాధించాలంటే వివిధ పద్ధతుల్లో సాగు చేయాలి. అలా చేయాలంటే వారికి శిక్షణ అవసరం.’’ అని కేంద్ర వ్యవసాయ శాఖ మంత్రి రాధామోహన్సింగ్ చెప్పారు. శిక్షణలో భాగంగా రైతులకు సాగుతోపాటు చేపల పెంపకం, వెర్మీ కంపోస్ట్ తయారీ, సేంద్రీయ ఎరువుల తయారీ, తేనెటీగల పెంపకం తదితరాల్లో మెళకువలు నేర్పిస్తారు.
aidellalo 6.33 lakshala mandiki sikshana newdhilly, janavari 5: desamlo raitulu ekkuva. cony andarikee vyavasaayamlo saraina melakuvalu levu. edho sampradaaya paddhatullo saagu chestuntaarukaani.. ekkuva mandi aadhunika paddhatulanu andipuchukoru. aadhunika paddhatulavalla pettubaditho adhika labhalu vastaaya ni telisina.. ekkuva mandi pattinchukoru. deentho kendram rangamloki digindi. raitulanu kevalam raitulugaane unchakunda vaarini saagu nipunulugaa cheyalani nirnayinchindi. indu kosam 2016-17 aardhika samvatsaraaniki roo.3.5kotlu ketayinchindi. ayidellalo 6.33lakshala mandini saagu nipunulugaa tayaarucheyaalani lakshyamgaa pettukundi. 2015loo praarambhinchina jaateeya naipunhyaabhivruddhi pathakamlo bhagamga raitulanu nipunulugaa teerchididdaalani sankalpinchindi. ee nela nunche sikshana kaaryakramaalu praarambhankaanunnaayi. ‘‘raitulaku rettimpu aadaayam raavaalannadi malakshyam. deenni saadhinchaalante vividha paddhatullo saagu cheyali. alaa cheyalante vaariki sikshana avasaram.’’ ani kendra vyavasaaya saakha mantri radhamohansing cheppaaru. shikshanalo bhagamga raitulaku saaguthopaatu chepala pempakam, vermi compost tayaarii, sendriiya eruvula tayaarii, theneteegala pempakam taditaraallo melakuvalu nerpistaaru.